S A J T Ó K Ö Z L E M É N Y

Meleg ruhát válogathattak és ebédet kaptak a rászorultak

Budapest – A Baptista Szeretetszolgálat a hideg téli időjárás veszélyeire való tekintettel 2016. január 11-én, hétfőn 11 órától nagy mennyiségű meleg ruhát osztott ki a nélkülözőknek. A rászorulók mintegy 450 adag meleg ételt (kelkáposzta főzeléket virslivel) is kaptak Kőbányán, a Baptista Szolgáltató Centrum Maglódi utca 143-as szám alatti telephelyén.

Miletics Marcell, a Baptista Szolgáltató Centrum igazgatója elmondta: az intézmény nagyon jó példája annak, miként lehet az egyházi és az önkormányzati forrásokat együtt alkalmazni a társadalmi szerepvállalással és az önkéntességgel. Mivel a központban közmunkások dolgoznak, rászorult segít rászorulton, de csak abból lehet adni, amit a segélyszervezet a támogatóktól, sokszor magánszemélyektől kap: ezekben a napokban főként meleg ruhát várnak a szeretetszolgálat munkatársai a Baptista Szolgáltató Centrum kőbányai telephelyén és a X. kerület, Bánya utca 1-es szám alatti intézményében.

2016.01.11.

További információ:

Tihanyi Tamás
kommunikációs munkatárs
Baptista Szeretetszolgálat
30-217-89-45
tihanyi.tamas@baptistasegely.hu
[www.baptistasegely.hu](http://baptistasegely.hu)